b'\n_START_ARTICLE_\nDK King of Swing\n_START_SECTION_\nJuoni\n_START_PARAGRAPH_\nPelimaailmassa j\xc3\xa4rjestet\xc3\xa4\xc3\xa4n suurta Jungle Jam -turnausta, josta voittajasta tulee viidakkosankari. Kesken kaiken Kuningas K. Rool, Donkey Kongin arkkivihollinen ilmestyy paikalle ja varastaa kaikki DK-mitalit, jotka ovat turnauksen palkinnot ja pakenee. Donkey Kong ja h\xc3\xa4nen yst\xc3\xa4v\xc3\xa4ns\xc3\xa4 l\xc3\xa4htev\xc3\xa4t takaa-ajoon.\n_START_SECTION_\nPelaaminen\n_START_PARAGRAPH_\nPelin pelattavuus on melko yksinkertaista, sill\xc3\xa4 pelihahmoa ohjataan yksinomaan olkap\xc3\xa4\xc3\xa4n\xc3\xa4pp\xc3\xa4imill\xc3\xa4 L ja R. Kun painaa L-n\xc3\xa4pp\xc3\xa4int\xc3\xa4, pelihahmo liikkuu vasemmalle ja R-n\xc3\xa4pp\xc3\xa4int\xc3\xa4 painamalla oikealle. Kun n\xc3\xa4it\xc3\xa4 n\xc3\xa4pp\xc3\xa4imi\xc3\xa4 painaa yhtaikaa, niin pelihahmo hypp\xc3\xa4\xc3\xa4. Peliss\xc3\xa4 on 5 maailmaa: viidakko, autiomaa, meri, j\xc3\xa4\xc3\xa4maa ja ilma-alus, joista jokainen sis\xc3\xa4lt\xc3\xa4\xc3\xa4 nelj\xc3\xa4 kentt\xc3\xa4\xc3\xa4 ja pomovastustason. Jokaisessa kent\xc3\xa4ss\xc3\xa4 esiintyy tappeja, joko yksitt\xc3\xa4isiss\xc3\xa4 tai seassa, joihin tartutaan samoilla n\xc3\xa4pp\xc3\xa4imill\xc3\xa4, mill\xc3\xa4 liikkuminen tapahtuu. Jos pelaaja tarttuu tappiin oikealla k\xc3\xa4dell\xc3\xa4, h\xc3\xa4n py\xc3\xb6rii oikealle ja niin edesp\xc3\xa4in. Jos tappeihin tarttuu molemilla k\xc3\xa4sill\xc3\xa4, niin voi tehd\xc3\xa4 er\xc3\xa4\xc3\xa4nlaisen hy\xc3\xb6kk\xc3\xa4yksen, mill\xc3\xa4 tuhota viholliset tielt\xc3\xa4. Pelaajan tarkoitus on hyp\xc3\xa4t\xc3\xa4 tapilta tapille, jotta p\xc3\xa4\xc3\xa4sisi tasoissa eteenp\xc3\xa4in. Jokaiseen kentt\xc3\xa4\xc3\xa4n on piilotettu DK-mitali, jonka saamalla pelaaja l\xc3\xa4p\xc3\xa4isee tason. Kentiss\xc3\xa4 on my\xc3\xb6s kristalleja, joiden saamista vaaditaan my\xc3\xb6s tason l\xc3\xa4pip\xc3\xa4\xc3\xa4semiseksi. Tasoissa on my\xc3\xb6s Bonus-kentti\xc3\xa4, josta pelaaja voi voittaa palkintoja. Jokaisessa kentiss\xc3\xa4 on banaaneja, jotka antavat lis\xc3\xa4el\xc3\xa4mi\xc3\xa4. Osa pelin hahmoista on tuttuja aiemmista Donkey Kong-peleist\xc3\xa4, samoin kuin esineet, mik\xc3\xa4 saa pelin hyvin paljon muituttamaan vanhoja Donkey Kong Country-pelej\xc3\xa4.'